**Un alt Iona (filosofie și idei II)**

*Georgebrancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ascunde-l pe Iona, semn al peștelui,

Priponește-l, acolo, de intestine,

Ferește-l de caria timpului

Și ține-l, pe veci, în tine...

Nu-i da drumul, ci fă-l să trăiască

Fiorul trândav al singurătății.

Învață-l tăcerea - putere cerească...

În umbra din tine (o soră a nopții).

Pește - semn, însă, îți zic:

Prinde-l pe acesta în carnea ta bine,

Căci de va lovi cu lama cuvântului,

Îți va sparge coasta și-apoi pe coline,

Te va da, pe argint, prin semnul sărutului.

Brâncoveni, 2017